**ՀԻՄՆԱՎՈՐՈՒՄ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՎԱՐՉԱՊԵՏԻ 2019 ԹՎԱԿԱՆԻ ՀՈՒՆԻՍԻ 24-Ի N 808-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆ ԵՎ ԼՐԱՑՈՒՄ ԿԱՏԱՐԵԼՈՒ ՄԱՍԻՆ» ՀՀ ՎԱՐՉԱՊԵՏԻ ՈՐՈՇՄԱՆ ԸՆԴՈՒՆՄԱՆ**

 **Իրավական ակտի ընդունման անհրաժեշտությունը**

**«**Հայաստանի Հանրապետության վարչապետի 2019 թվականի հունիսի 24-ի N 808-ն որոշման մեջ փոփոխություն և լրացում կատարելու մասին**» ՀՀ վարչապետի որոշման նախագծի ընդունումը բխում է հակակոռուպցիոն քաղաքականության մշակման և իրականացման գործընթացին ոչ միայն քաղաքացիական հասարակության կազմակերպությունների, այլև դրանց միավորումների (այդ թվում ոչ ֆորմալ ) մասնակցությունն ապահովելու անհրաժեշտությունից:**

 **Ընթացիկ իրավիճակը և խնդիրները**

Ներկայումս, ըստ 2019 թվականի հունիսի 24-ի N 808-ն որոշման (այսուհետ՝ Որոշում) N 2 հավելվածի 6-րդ կետի՝ Հակակոռուպցիոն քաղաքականության խորհրդին (այսուհետ՝ Խորհուրդ), բացի ոլորտի պատասխանատու պաշտոնատար անձանցից, անդամակցում են նաև քաղաքացիական հասարակության կազմակերպությունները: Գործող կարգավորման պայմաններում Խորհրդի գործունեությանը մասնակցելու իրավունքից զրկվում են այն քաղաքացիական հասարակության կազմակերպությունների միությունները, որոնք ունեն ոչ ֆորմալ բնույթ և որպես միավորում գրանցված չեն: Վերջիններս քաղաքացիաիրավական տեսանկյունից զբաղվում են նույն գործունեությամբ, ինչ գործող հասարակական միավորումները, սակայն Որոշման պահանջների ընդհանուր վերլուծության համատեքստում Հակակոռուպցիոն խորհրդի կազմում չեն կարող ներառվել:

Հաշվի առնելով Խորհրդի աշխատանքներում ոլորտային հասարակական կազմակերպությունների միավորումների (ցանցերի) ակտիվությունը՝ նպատակահարմար է Խորհրդի աշխատանքներին ապահովել նաև վերոնշյալ կազմակերպությունների մասնակցությունը:

 **Առաջարկվող կարգավորման բնույթը**

 Վերոնշյալ խնդիրները կարգավորելու համար Որոշման մեջ նախատեսվում է ընդլայնել հասարակության լայն շրջանակներին ներկայացնող հասարակական կազմակերպությունների մասնակցության հնարավորությունը Հակակոռուպցիոն Խորհրդի գործունեությանը: Նախագծով առաջարկվում է ներկայացնել հասարակական կազմակերպությունների միավորումների (ցանցերի) գործունեությունը կանոնակարգող քարտուղարության աշխատակազմի վերաբերյալ մանրամասն և ամբողջական տեղեկատվություն:

**Նախագծի մշակման գործընթացում ներգրավված ինստիտուտները և  անձինք**

Նախագիծը մշակվել է Հայաստանի Հանրապետության արդարադատության նախարարության կողմից:

**Ակնկալվող արդյունքը**

 Սույն փոփոխությունը նպատակ ունի ավելի արդյունավետ և թափանցիկ դարձնել Հակակոռուպցիոն քաղաքականության խորհրդի գործունեությունը: